钦定古今图书集成/理学汇编/经籍典/第081卷 > 宋朱子语录 > 《系辞下传》
## 钦定古今图书集成/理学汇编/经籍典/第081卷 > 宋朱子语录 > 《系辞下传》

林学蒙问：“‘八卦成列，象在其中矣’。象只是干兑离震
之象，未说到天地雷风处否？”曰：“是。然八卦成列，是做
一项看；‘象在其中，又是逐个看’。”问曰：“成列自是一奇
一耦。画到三画处便是成列，其中逐一分，便有干兑
离震之象否？”曰：“是。”

问：“‘八卦成列’，只是说干兑离震巽坎艮坤。先生解更
云‘之类’，如何？”曰：“所谓‘成列’者，不止只论此《横图》。若《干》
南坎北，又是一列，所以云类。”